10. szonett
Mert szégyen ám! Tagadd csak hogy szeretsz mást
Ki tenmagad szeretni nem tudod
Ezer szív érted tud lángolni folyvást,
Te senkiért – ezt nem tagadhatod –
Az ádáz gyülölet mert úgy elfoglal
Hogy magad ellen összeesküszöl,
Tenházad’ rombolod dühös haraggal,
Mit tataroznod kén’, romok közől.
Jobb útra térj, s mindjárt máskép itélek!
Vagy szebb gyülölve mint szeretve lenni?
A milyen szép vagy: oly kegyes légy, kérlek!
Ne törj magadra: a mit kérek, ennyi!
        Oh, kedvemért, alkosd magadnak mását,
        Hadd lássuk abban bájid folytatását! 
Versek
Szonettek

en:Sonnet 10 (Shakespeare)
de:William Shakspeare's sämmtliche Gedichte/Sonett X
fr:Sonnets de Shakespeare/10
ru:Сонет 10 (Шекспир/Гербель)